Tailandda yoshlar o‘rtasida boks bo‘yicha Osiyo chempionati start oldi. Musobaqada O‘zbekiston sharafini o‘n nafar sportchi himoya qiladi. Yoshlar terma jamoasi tarkibidan Samandar Xolmurodov, Abdumalik Xalakov, Zoirjon Jumanazarov, Saidjamshid Ja’farov, Bilolbek Mirzarahimov, Farrux Ilhomov, Rajabboy Otanazarov, Temur Ergashev, Lazizbek Mullajonov kabi bokschilar o‘rin olgan. Bugun dastlabki janglar o‘tkaziladi. 49 kilogrammgacha vazn toifasida Samandar Xolmurodov iroqlik Muhammad Zuhayriy bilan kuch sinashadi. 52 kilogramm vazn toifasida Abdumalik Xalakov tailandlik Xitvanna Nivakka qarshi ringga chiqadi. Vazni 75 kilogramm bo‘lgan bokschilar bahsida Rajabboy Otanazarov ilk jangini Xitoy Taypeyidan kelgan Chia Yyen Xsiyexga qarshi o‘tkazadi.